भाजपा ने गुजरात चुनाव जीत कर भले ही विजय रूपाणी के अगवाई में अपनी सरकार बना ली हो लेकिन भाजपा के लिए आगे की राह आसान नहीं दिख रही है। अभी भाजपा 22 सालों में पहली बार 100 से कम सीटों पर सिमटने के झटके से उबरी नहीं थी कि सरकार बनने के महज तीन दिन के भीतर ही पार्टी की अंदरूनी कलह बाहर आने लगी है । गुजरात बीजेपी के नंबर-2 नेता और प्रदेश के उपमुख्यमंत्री नितिन पटेल ने अपनी नाराजगी जाहिर करते हुए केंद्रीय नेतृत्व को चेतावनी भरी शब्दों में कह दिया की वह अपने आत्मसम्मान के साथ समझौता नहीं करेंगे । यानी अगर उन्हें मनचाहा मंत्रालय नहीं मिला तो वह आत्मसम्मान में ठेस पहुंचाए जाने की दलील दे कर इस्तीफा दे सकते हैं ।